ຫວຽດນາມ ແລະ ລາວເພີ່ມທະວີການຮ່ວມມືບຳລຸງສ້າງພະນັກງານຄົ້ນຄ້ວາທິດສະດີ
ສາດສະດາຈານ, ດຣ ຫງວຽນຊວນຖັ໋ງ ມອບຂອງຂວັນໃຫ້ແກ່ທ່ານ ກິແກ້ວ ໄຂຄຳພິທູນ
(ພາບ: Vietnam+)
ແຕ່ວັນທີ 9 – 12/5, ຄະນະຜູ້ແທນຂັ້ນສູງຂອງສະຖາບັນການເມືອງແຫ່ງຊາດ ໂຮ່ຈີມິນ (ຫວຽດນາມ) ໂດຍທ່ານ ສາດສະດາຈານ, ດຣ ຫງວຽນຊວນຖັ໋ງ, ຫົວໜ້າສະຖາບັນ ນຳໜ້າ, ມີການຢ້ຽມຢາມ ແລະ ເຮັດວຽກຢູ່ລາວ ເນື່ອງໃນໂອກາດເຂົ້າຮ່ວມພິທີຜັນຂະຫຍາຍໂຄງການ “ແປບົດປະພັນໂຮ່ຈີມິນ ຄົບຊຸດຈາກພາສາ ຫວຽດ ເປັນພາສາ ລາວ”. ການຢ້ຽມຢາມນີ້ເພື່ອແນໃສ່ເພີ່ມທະວີ, ຮັດແໜ້ນການພົວພັນຮ່ວມມືດ້ານບຳລຸງສ້າງ, ຝຶກອົບຮົມພະນັກງານການນຳ, ຄຸ້ມຄອງ ແລະ ຄົ້ນຄ້ວາທິດສະດີລະຫວ່າງສະຖາບັນການເມືອງແຫ່ງຊາດ ໂຮ່ຈີມິນ ແລະ ສະຖາບັນການເມືອງບໍລິຫານແຫ່ງຊາດ ລາວ.
ໃນໄລຍະເຮັດວຽກຢູ່ລາວ, ຄະນະໄດ້ເຂົ້າຢ້ຽມຂຳ່ນັບ ແລະ ເຈລະຈາກັບທ່ານ ພັນຄຳ ວິພາວັນ, ກຳມະການກົມການເມືອງ, ຜູູູ້ປະຈຳການຄະນະເລຂາທິການສູນກາງພັກປະຊາຊົນປະຕິວັດ ລາວ. ນະທີ່ນີ້, ທ່ານ ພັນຄຳ ວິພາວັນ ຕີລາຄາສູງໂຄງການ “ແປປະພັນ ໂຮ່ຈີມິນ ຄົບຊຸດຈາກພາສາ ຫວຽດ ເປັນພາສາ ລາວ”. ທ່ານ ພັນຄຳ ວິພາວັນ ຊີ້ນຳ ແລະ ສະເໜີໃຫ້ 2 ສະຖາບັນໜ້າທີ່ສຳຄັນພິເສດແມ່ນປະຕິບັດການບຳລຸງສ້າງ, ຝຶກອົບຮົມພະນັກງານ, ເພີ່ມທະວີການຮ່ວມມືບຳລຸງສ້າງຕາມທິດສຸມໃສ່ຄວາມສາມາດຕົວຈິງຄຽງຂ້າງນັ້ນແມ່ນປະກອບຄວາມຮູ້ດ້ານທິດສະດີ…
ສ່ວຍທ່ານ ຫງວຽນຊວນຖັ໋ງ ໄດ້ຂອບອົກຂອບໃຈ, ຕໍ່ການຊີ້ນຳນຳພາໂດຍກົງຂອງທ່ານ ພັນຄຳ ວິພາວັນ, ຜູ້ປະຈຳການຄະນະເລຂາທິການສູນກາງພັກປະຊາຊົນປະຕິວັດ ລາວ ສຳລັບບັນດາການເຄື່ອນໄຫວຮ່ວມມືບຳລຸງສ້າງ, ຝຶກອົບຮົມພະນັກງານການນຳ, ຄຸ້ມຄອງລະຫວ່າງ ລາວ ແລະ ຫວຽດນາມ.
(ແຫຼ່ງຄັດຈາກ VOV)